**З А П И С Н И К**

од 44-таседница на Советот на ОпштинаАеродром, одржана на 18.06.2024 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.Претседателот извести дека на седницата СоветницитеЛидија Стаменкова, Дарко Масларковски и Миле Климоски се приклучени он-лајн

Претседателот отвори расправа по однос на Записникот на 43-та седница на Советот.

**Советникот Милутин Ристески** се јави за збор и напомена дека по однос на Записникот има неколку недоследности во однос на обраќањата на Советниците од опозицијата по однос на точката за усвојување на дупот од Населба Лисиче каде што дискусиите биле малку поопширни

**Советникот Дејан Ристовски**напомена дека неговата забелешка за барање за одложување на точката за носење на овој дуп го нема барањето во самиот записник и констатацијата деја ова е второ такво носење на дуп

Претседателот предложи Записникот да се усвои на следната седница со корекција

Бидејќи никој друг не побара збор Претседателот го стави на гласање Записникот

**ГЛАСАА: ЗА – 24 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред

Претседателот извести дека се доставени предлог точки за дополнување на дневниот ред

Од страна на Претседателот

1.Предлог-решение за престанок на мандатот на функцијата Претседател на Советот на Општина Аеродром

Претседателот отвори расправа по однос на предлозите.

Бидејќи никој не се јави за збор Претседателот на Совет го заклучи претресот и го стави на гласање предлогот за дополнување на дневниот ред со точката

Предлог-решение за престанок на мандатот на функцијата Претседател на Советот на Општина Аеродром

**ГЛАСАА: ЗА – 17 советници ПРОТИВ – нема ВОЗДРЖАНИ- 1 советник**

Се констатира дека предлогот е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителната точка да се разгледа како последна точка од дневниот ред

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

Претседателот го стави на гласање **дневниот ред со дополнувањето**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека дневниот ред за 44-та седница е усвоен

**Се премина на точките од дневниот ред**

**1-ва точка-Предлог-одлука за измена на распоредот на средствата во Буџетот на ОА за 2024 година.**

**Советникот Дејан Ристовски** побара детално образложение од страна на службите

Претставник од Општинската администрација даде објаснување

**ГЛАСАА: ЗА – 18 советници ПРОТИВ –нема ВОЗДРЖАНИ- нема**

Се констатира дека точката е усвоена

**2-ра точка-Предлог-одлука за одобрување на дополнителни финансиски средства на основни училишта и детски градинки на територијата на Општина Аеродром**

**Советникот Милутин Ристески** се ави за збор и по однос на точката напомена дека забележал дека недостигаат копиите од барањата за средства од училиштата и градинките кои што до сега секогаш ги добивале како Совет. Дополнително во самото известување Советникот напомена дека сите училишта имаат побарано дополнителни средства за струја и сл и детската градинка Буба Мара, додека детската градинка Срничка нема побарано или не е земено во предвид тоа барање

Претставник од Општинската администрација даде објаснување

**ГЛАСАА: ЗА – 17 советници ПРОТИВ –немаВОЗДРЖАНИ- нема**

 Се констатира дека Одлуката е усвоена

**3-та точка**-**Предлог-програма за измена на Програма (Ј) комунални дејности на подрачјето на Општина Аеродром за 2024 година**

**ГЛАСАА: ЗА – 16советници ПРОТИВ – нема ВОЗДРЖАНИ- нема**

Се констатира дека Програмата е усвоена

**4-та точка**–.**Предлог-програма за измена на РА Потпрограма-заштита на животната средина и природа (капитални трошоци) за 2024 година**

**ГЛАСАА: ЗА – 16советници ПРОТИВ – нема ВОЗДРЖАНИ- нема**

Се констатира дека Програмата е усвоена

**5-та точка** од дневниот ред –**Предлог-одлука за доделување еднократен паричен надоместок на семејства со прваче во учебната 2024/2025 година на подрачјето на Општина Аеродром**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека точката е усвоена.

**Претседателот на Совет Дејан Митески предложи заедничка расправа за точките 6, 7, 8, 9, 10, 11 и 12**

**6-та точка** –**Предлог-одлука за давање согласност на Годишен план за вработување ООУ „Гоце Делчев“ за 2025 година**

**ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**7-ма точка** - **Предлог-одлука за давање согласност на Годишен план за вработување ООУ „Александар Македонски“ за 2025 година**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**8-ма точка**- **Предлог-одлука за давање согласност на Годишен план за вработување ООУ „Блаже Конески“ за 2025 година**

**ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**9-та точка-Предлог-одлука за давање согласност на Годишен план за вработување ООУ „Ѓорѓија Пулевски“ за 2025**

**ГЛАСАА: ЗА – 17советници ПРОТИВ – нема ВОЗДРЖАНИ- нема**

 Се констатира дека Одлуката е усвоена.

**10-та точка**-**Предлог-одлука за давање согласност на Годишен план за вработување ООУ „Лазо Ангеловски“ за 2025 година**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка** - **Предлог-одлука за давање согласност на Годишен план за вработување ООУ „Димитар Македонски“ за 2025 година**

**ГЛАСАА: ЗА –17советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**12-та точка**-**Предлог-одлука за давање согласност на Годишен план за вработување ООУ „ Љубен Лапе“ за 2025 година**

**ГЛАСАА: ЗА –17советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**13-та точка-Предлог-програма за измена на Програмата за планирани активности од областа на образованието во Општина Аеродром за 2024 година**

**ГЛАСАА: ЗА –16советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**14-та точка-Предлог-програма за измена на Програмата за планирани активности од областа на социјалната заштита и заштита на децата во Општина Аеродром за 2024 година**

**ГЛАСАА: ЗА –16советници ПРОТИВ –нема ВОЗДРЖАНИ- нема**

Се констатира дека Програмата е усвоена

**15-та точка-Предлог-одлука за времено отстапување на училишен простор во дел од основните училишта во Општина Аеродром-Скопје**

**Советникот Милутин Ристески** побара збор и напомена дека се работи за Предлог одлука за времено отстапување на училишен простор во дел од основните училишта на барање на приватен субјект Светот на Биби која што изразува писмена намера да ги смести во период од два месеци во летниот период дечињата од прво до трето одделение кои што немаат услови да ги чуваат дома додека родителите се на работа. Советникот напомена дека убава е намерата, меѓутоа има многу прашања кои што се отвараат и заслужуваат внимание.Советникот напомена дека во Одлукатаа пишува дека секое училиште ќе си склучи договор со заинтересираните субјекти, Советникот праша дали ќе се спроведе јавен оглас и кој ќе го спроведува, условите за плаќање ќе бидат спроведени во договорите што ќе ги склучат тие училишта , Советникот праша дали во тие договори ќе влезат трошоците за струја, кој ќе се грижи за хигиената на просториите и сл.Советникот праша дали со тоа на некој начин се предизвикува нелојална конкуренција, бидејќи просторите во училиштата многу често ги користат разноразни играорни групи, спортски здруженија, училишта за странски јазик приватни кои што си плаќаат кирија која што им се одразува во цената која што ја нудат на крајните корисници.Советникот постави прашање зошто сега се одлучува на некого да му се прости киријата и на тој начин да се намали цената на услуга која ја нудат и на тој начин да се стават во поповолна положба во однос на другите

Претставник од Општинската администрација даде одговор по однос на прашањата

**ГЛАСАА: ЗА –16советници ПРОТИВ –1 советник ВОЗДРЖАНИ- нема**

Се констатира дека Одлуката е усвоена

**16-та точка-Предлог-одлука за донесување Патоказ за Еко Паметна Општина-Општина Аеродром**

**Советничката Благица Сековска се јави за збор** и напомена дека поради тоа што е претседател на комисијата за екологија чувствува обврска да наапомене дека точкава беше ставена на комисијата и втор пат се случува на комисијата да не дојде никој

Претседателот на Совет Дејан Митески апелира да се присуствува редовно на комисиите

**ГЛАСАА: ЗА –18советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**Претседателот на Совет Дејан Митески предложи заедничка расправа за точките**

**17,18,19,20,21 и 22**

**Претседателот отвори заедничка расправа по однос на точките, за збор се јави Советникот Милутин Ристески** и напомена дека она што успеал да го забележи во материјалите на овие точки е дека кај дел од точките се доставени во прилог барањата од подносителите на барањата со комплетни податоци, додека кај останатите точки не се доставени.Советникот напомена дека за ова реагирал и во минатото и му било укажано дека се работи за некаква заштита на личните податоци, прашањето на Советникот е зошто на некои точки е доставена комплетна документација со се барањата, а некаде е без барањата. Советникот праша како може некој претставник на администрацијата да има увид во целосната документација , а они како Советници немаат пристап до комплетната документација. Советникот замоли ова да се усогласи и да се доставуваат комплетно барањата до сите Советници или да не се доставуваат со добро образложение зошто некој административен службеник може да има увид, а некој Советник не може да има увид.

Претседателот на Совет Дејан Митески напомена дека се согласува и смета дека треба Советниците да ги добиваат комплетните материјали,ако има личен податок кој што е предмет на заштита може да се покрие и да не биде на увид на Советниците . Претседателот апелира до колегите од администрација во иднина да ја доставуваат комплетно документацијата.

**За збор се јави Советничката Благица Сековска**и побара од службите да објаснат за што поточо станува збор и какви се овие објекти што треба да се легализираат

Претставник од Општинската администрација даде објаснување

Претседателот на Совет Дејан Митески даде објаснување по однос на точките

**17-та точка-Предлог-одлука за утврдување бесправен објект за кој може да се изврши вклопување во урбанистичко планска документација (објект бр.1 на КП 1652 И КП 1654 КО Кисела Вода 2.)**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**18-та точка-Предлог-одлука за утврдување бесправен објект за кој може да се изврши вклопување во урбанистичко -планска документација (објект бр.1 на КП 1483 КО Кисела Вода 2).**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**19-та точка-Предлог-одлука за утврдување бесправен објект за кој може да се изврши вклопување во урбанистичко- планска документација (објект бр.1, бр.2, бр.3 и бр.4 на КП 1644/2 КО Кисела Вода 2).**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**20-та точка-Предлог-одлука за утврдување бесправен објект за кој може да се изврши вклопување во урбанистичко- планска документација(објект, бр.2 на КП 2980 КО Кисела Вода 2).**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**21-та точка-Предлог-одлука за утврдување бесправен објект за кој може да се изврши вклопување во урбанистичко- планска документација (објект, бр.2 на КП 2980 КО Кисела Вода2).**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**22-та точка-Предлог-одлука за утврдување бесправен објект за кој може да се изврши вклопување во урбанистичко- планска документација (објект бр.1 на КП 828 И КП 832/1 КО Кисела Вода 2)**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**23-та точка- Советнички прашања**

**Вангелина Мојаноска**-Моето Советничко прашање се однесува од областа на детската заштита, уписите во градинките завршија и сега од некои родетели има позитивни, од некои негативни реакции зависно од тоа кој какви одговори добиле и од тие причини бидејќи слушаме различни гласови од родителите сакам да прашам колку деца се запишани во градинските во Општина Аеродром, во колку групи се распоредени во секоја група, дали има деца со посебни потреби запишано и запишано деца од други Општини, ако има веќе запишано тогаш кои се причините што тие се запишани во овие градинки и колку деца остануваат сеуште на списокот пријавени родители, а немале можност да бидат запишани.

-Многу често овие денови сретнувам соседи кои реагираат на буџавата т.е на гласната музика од кафичите што се во Општина Аеродром. Прашувам дали инспекциската служба има увид, дали прават контроли, колку што знам има апарат за мерење на бучавата, бидејќи реагираат повозрасните и оние кои што имаат мали деца. Укажувањата се дека на почетокот музиката е нормална, меѓутоа колкуподоцна доаѓа времето толку погласна е музиката. Прашањето се однесува на тоа дали се мери бучавата, дали инспекциските служби вршат одредени контроли и дали ако се појават такви над дозволената граница дали Општината превзема некакви активности во соработка со полициската станица

Сања Несторовска Лазарова-Моето Советничко прашање се однесува на Лисиче, поточно Лисичани бараат да се забраани паркирање на улицата Тодор Чангов и да се постават безбедносни столбчиња за да можат безбедно да се движат граѓаните

-Дали се има побарано од паркови и зеленила да се скратат дрвјата кои што се наоѓаат на самите тротоари за да можат непречено да се движат граѓаните

Сузана Делева-На Советничкото мое прашање поставено на 41 седница на Советот добив одговор од службите на Општината дека по направениот увид на посочените локации Детската улица во Населба Ново Лисиче и паркот пред зградата 98 на булевар Асном ќе се интервенира согласно можностите со поставување на нови клупи, а оштетената урбана опрема ќе биде поправена и заменета, меѓутоа во одговорот што го добив писмен никаде не е наведено што констатирата комисијата или инспекцијата на лице место од направениот увид, ниту пак е наведена динамиката на посочените локации. Денес се навраќам на овие прашања и дадениот одговор од службите поради две примичи, првата причина е што пред нас е период кога граѓаните и децата поголемиот дел од денот го поминуваат надвор во парковит, а втората причина е што периодот од два ипол месеци сметано од денот на добиениот одговор е доволен период за Општината да можела да превземе било какви активности во смисла на поставување нови клупи и замена или поправка на оштетената урбана опрема. На детската уличка се поставени клупи кои што се во недоволен број ако се земе фактот дека оваа улица ја користат голем број на граѓани, жардињерите се во катастрофална состојба и нема никаква интервенција од страна на службите. За разлика од детската уличка каде што е интервенирано со нови клупи, во паркот кој што се наоѓа на булевар Асном пред зградата 98 во изминатиот период не се предвидени никакви активности од страна на службите и ако се оди на лице место ќе се види дека има сеуште испокршени клупи, нема поставено џебни канти за ѓубре и не е поправена подлогата на детското игралиште кое што е лоцирано во паркот. Прашањето е дали е планирано да да се интервенира на посочените локации, ако е планирано кога и со која динамика

Дејан Ристовски-Минатата година во месец Февруари беше објавен јавен оглас за поддршка на спортски клубови, сакам да прашам до каде е исплатата на овие средства или воопшто ќе нема исплата оваа година за спортските клубови и спортските работници

- Прашање кое што се однесува за проблемот со Вардариште, овој период пред две години на Советнички прашања од 13та Седница поставив прашање за проблемот околу Вардариште на што Градоначалникот одговори дека ќе алармира до Градоначалникот на Гази Баба во делот на неговата надлежност што е можно повеќе тој да превземе. После две години видовме дека ништо не е превземено, па сакам да го прашам Градоначалникот дали има поднесено некаква иницијатива со неговиот колега од Гази Баба или овој проблем за кој вети дека ќе се заложи ќе остане нерешен

- Жителите кои што живеат на улицата која што е паралелна со булевар Трета Македонска Бригада од кај Македонски железници улица 5, велат дека улицата личи на џунгла. Кога се планира средување на овој проблем

-Сакам да знам кој има надлежност врз одржување на гробиштата во Горно Лисиче

- Кој е проблемот со снимката од минатата седница што не е прикачена на youtube каналот

Милутин Ристески-- Прашањето е поврзано со видео преносот од предходната седница, се гледа дека снимкатаа не е тргната, туку дека е сокриена . Ако пробате да кликнете на линкот на кое што беше достапно видеото ќе ви каже дека видеото е приватно што значи дека видеото е достапно само за гледање на корисникот на акаунтот на Општина Аеродром . Од тука се поставува прашањето што криете од јавноста, дали е тоа срамното молчење на 16 Советници кои што гласавте за Дупот во Населба Лисиче , дали сакавте да ја сокриете грубата повреда на деловникот преку која што на Советниците од Левица не им се дозволи да ги постават своите Амандмани на самата седница на Советот. Барам да ми се достави во прилог на одговорот на овие прашања видео материјалот во електронска форма и кој го даде налогот да се сокрие седницата

-Моето Советничко прашање е поврзано со со предходното Советничкопрашање, а тоа се привремените простории во кои што треба да учат децата од училиштето Блаже Конески за време на изградбата и доградбата на објектот на училиштето . Сакам да им се заблагодарам на претставниците од надлежниот сектор за брзиот одговор, но имам забелешка а квалитетот на одговорот, бидејќи одговорот е идентичен со она што можевме да го прочитаме во објавата на фејсбук на Градоначалникот каде што кажува дека навремено че бидат известени граѓаните и дека се работи на изнаоѓање на решение. Денеска на 18ти Јуни родителите на неколку генерации од ОУ Блаже Конески не знаат дали нивните ученици од Септември ќе почнат учебна година во Училиштето, во кој објект или во друго училиште, дали ќе одат само втора смена. Мислам дека не е навремено да им го кажете ова на родителите недела или две пред почетокот на учебната година, замолувам до следната седница доколку имате било каква информација да ја споделите првично со родителите во каков објект ќе учат децата од ОУ Блаже Конески

**24-та точка** -**Предлог-решение за престанок на мандатот на функцијата претседател на Советот на Општина Аеродром**

**Советничката Милка Тримчевска се јави за збор** и напомена дека чувствува потреба да се заблагодари на Претседателот на Совет Дејан Митески за колаборативноста и за професионалниот однос за водење на овој Совет

Советникот Милутин Ристески се јави за збор и наапомена дека поради тоа што дел од Советниците не се тука побара поименично гласање

По однос на точката се гласаше поименично

**ГЛАСАА: ЗА –15 советници ПРОТИВ –нема ВОЗДРЖАНИ- нема**

Се констатира дека точката е усвоена

Дневниот ред беше исцрпен.

Со тоа заврши 44-та седница на Советот на Општина Аеродром.

ПРЕТСЕДАВАЧ

на Советот на Општина Аеродром

ТомчеЃуровски